KYK: Die storie agter die knoets aan Jo Black se vrou se vinger
JY LEES NOU KYK: Die storie agter die knoets aan Jo Black se vrou se vinger
Jo Black en Debbie. Foto's: Instagram/@joblack8.
Die sanger Jo Black het onlangs vir sy vrou Debbie die mooiste trouring gegee nadat sy haar eerste een drie jaar gelede verloor het.
Die Voel Jy die Genade-sanger het onlangs ’n foto in die sosiale media gedeel van die stewige knoets wat deesdae aan sy vrou se ringvinger pryk.
“Ek moes 12 jaar gelede my gat af spaar om genoeg geldjies bymekaar te maak om vir @debbie_engel ’n trouring te kon koop,” skryf die sanger.
“Dit het nooit oor die waarde vir haar gegaan nie; meer die sentiment omdat sy weet hoe hard ek vir hom gewerk het. Daai ring het ongelukkig drie jaar gelede verlore geraak. Vandag het ek die voorreg gehad om weer vir haar een van die mooiste trouringe te gee en te sien hoe sy weer net so opgewonde is soos die dag toe ek haar gevra het om te trou,” skryf die sanger.
Ek moes 12 jaar terug my gat af spaar om genoeg geldjies bymekaar te maak om vir @debbie_engel143 ‘n trouring te kon koop. Dit het nooit oor die waarde vir haar gegaan nie, maar meer die sentiment omdat sy weet hoe hard ek gewerk het vir hom. Daai ring het ongelukkig 3 jaar terug verlore geraak. Vandag het ek die voorreg gehad om weer vir haar een van die mooiste trouringe te gee, en te sien hoe sy weer net so opgewonde is soos die dag toe ek haar gevra het om te trou. Dankie @carlohayes vir een blerrie mooi ring. Ek waardeer dit opreg
A post shared by Jo Black (@joblack8) on Aug 5, 2019 at 6:51am PDT
Van die sanger se 95 800 Instagram-volgelinge was mal oor die trouring wat hy onlangs aan sy vrou se vinger gesit het.
“So bly jy kon haar hart weer bly maak. Baie geluk @joblack8! Dis baie spesiaal en besonders mooi,” skryf een.
“Hierdie is die ware liefde waarna elke persoon streef! Dankie vir die inspirasie,” het nog een laat hoor.
Hey @debbie_engel143 , kan jy asb nou huis toe kom. Ek mis jou teveel!!
A post shared by Jo Black (@joblack8) on Apr 21, 2019 at 6:03am PDT
Die egpaar het ook vroeër vanjaar ’n groot mylpaal gevier.
Hulle was op 7 Maart 11 jaar getroud en het ook twee pragtige dogtertjies Dinieke (9) en Miané (6).
“Daar gebeur baie in 11 jaar, maar die moeilikste ding wat ons al saam moes deurmaak, was toe dit ’n ruk lank finansieel nie so goed met ons gegaan het nie,” het Debbie voorheen aan Huisgenoot vertel.
"Ek dink die moeilikste is as jy ’n man is wat vir ’n vrou en twee kinders moet sorg en jy kry dit nie reg om ’n dak oor hul kop te hou of kos op die tafel te sit nie. Jy voel dan minderwaardig. Ek dink die feit dat sy my deur daardie tyd so bygestaan en steeds so ondersteun het en nou terugkyk, dan besef jy ons is vir mekaar gemaak,” het Jo vertel.
“Ek weet ek sou nie die man gewees het wat ek is en kon doen wat ek doen as dit nie vir haar was wat my so lief het en ondersteun nie,” het die sanger bygevoeg.
Jo en sy gesin is tans in Australië waar die sanger oor die naweek met ander Suid-Afrikaanse sangers insluitend Jak de Priester, Brendan Peyper en Steve Hofmeyr by die Afrikaans Is Lekker-konsert gaan optree.
So vanaand skop ons die konserte af in die awesome Wellington! @brendan_peyper @joblack8 @saarkieband Al die artists het blou regmerkies agter hul name so ek is excited!!! #afrikaansislekker2019
A post shared by jak de priester (@jakdepriester) on Aug 8, 2019 at 8:41pm PDT
Afrikaans Is Lekker is ’n jaarlikse konsert wat in Nieu-Seeland en Australië gehou word.
Meer oor: jo black| australië| huwelik| sanger| bekendes| ring